Document ID: 32009R0936

KOMISSION ASETUS (EY) N:o 936/2009,
annettu 7 päivänä lokakuuta 2009,
tiettyjen tislattujen alkoholijuomien vastavuoroista tunnustamista koskevien, Euroopan unionin ja kolmansien maiden välisten sopimusten soveltamisesta
(kodifioitu toisinto)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta 15 päivänä tammikuuta 2008 annetun Euroopan parlamentin ja neuvoston asetuksen (EY) N:o 110/2008 (1), ja erityisesti sen 27 artiklan,
sekä katsoo seuraavaa:
(1)
Tiettyjen tislattujen alkoholijuomien vastavuoroista tunnustamista koskevien, Euroopan unionin ja kolmansien maiden välisten sopimusten soveltamisesta 1 päivänä kesäkuuta 1994 annettua komission asetusta (EY) N:o 1267/94 (2) on muutettu huomattavilta osilta (3). Sen vuoksi olisi selkeyden ja järkeistämisen takia kodifioitava mainittu asetus.
(2)
Euroopan unioni on tehnyt Amerikan yhdysvaltojen kanssa kirjeenvaihtona sopimuksen ja allekirjoittanut Meksikon yhdysvaltojen kanssa sopimuksen eräiden tislattujen alkoholijuomien vastavuoroisesta tunnustamisesta ja suojelusta. Näissä sopimuksissa määrätään niissä esitettyjen velvoitteiden suorittamiseksi tarvittavien lainsäädännöllisten ja hallinnollisten toimenpiteiden täytäntöönpanosta tietyn ajan kuluessa. Olisi laadittava luettelo Euroopan unionin tekemiin sopimuksiin kuuluvista tuotteista, jotta mainitut tuotteet voivat hyötyä määrätyistä tarkastusta ja suojelua koskevista takeista.
(3)
Tässä asetuksessa säädetyt toimenpiteet ovat tislattujen alkoholijuomien komitean lausunnon mukaiset,
ON ANTANUT TÄMÄN ASETUKSEN:
1 artikla
1. Liitteen I luettelossa mainittujen kolmansista maista peräisin olevien tuotteiden nimityksiä voidaan käyttää ainoastaan kyseisten kolmansien maiden lakien ja asetusten mukaisesti valmistetuista tuotteista.
2. Edellä 1 kohdassa tarkoitetut tuotteet hyötyvät asetuksen (EY) N:o 110/2008 24 artiklan 1 kohdassa tarkoitetuista alkoholijuoma-alan suoja- ja valvontatoimenpiteistä kolmansien maiden kanssa vahvistettujen edellytysten mukaisesti.
2 artikla
Kumotaan asetus (EY) N:o 1267/94.
Viittauksia kumottuun asetukseen pidetään viittauksina tähän asetukseen liitteessä III olevan vastaavuustaulukon mukaisesti.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä lokakuuta 2009.

Labels: 17
5
3
6
15